Stredoeurópska obranná spolupráca

Stredoeurópska obranná spolupráca (, skrátene CEDC) je skupina, ktorej členmi sú stredoeurópske štáty: Česko, Slovensko, Maďarsko, Rakúsko, Slovinsko a Chorvátsko. Poľsko má štatút pozorovateľa.

Jej cieľom je rozšírenie spolupráce v oblasti obrany, vrátane zdieľania obranných prostriedkov medzi členskými štátmi, spoločného výcviku a uskutočňovaní spoločných cvičení. Všetky štáty sú členmi Európskej únie a všetky okrem Rakúska aj členmi NATO.

Dejiny 
Tvorba skupiny sa začala koncom roku 2010, prvé zasadanie ministrov obrany sa konalo v júni 2012 v rakúskom meste Frauenkirchen.

Na jar 2016 (31. 3. – 1. 4.) sa uskutočnila vo Viedni konferencia ministrov obrany Poľska, Srbska, Severného Macedónska a Čiernej Hory, kde hlavnou témou bola európska migračná kríza. Zástupcovia Nemecka a Grécka boli tiež pozvaní, ale nezúčastnili sa. Krajiny spoločne prevzali iniciatívu v pokračovaní uzatvárania Balkánskej trasy a zabezpečení vonkajších hraníc. 19. júna 2017 sa členské štáty v Prahe zaviazali k užšej spolupráci pri vysporiadavaní sa s nelegálnou migráciou, vrátanie použitia armády. Jedným z cieľov skupiny je, aby migranti, ktorí chcú získať azyl v niektorom štáte EÚ, museli oň požiadať mimo EÚ. Štáty sa tiež dohodli na vytvorení akčného plánu, ktorý bude rozdeľovať úlohy jednotlivých armád, polícií a ďalších organizácií členských štátov v prípade potreby spoločného zásahu.

V septembri 2017 skupina usporiadala spoločné cvičenie Cooperative Security 2017 (COOPSEC17) v rakúskom Allentsteigu, zamerané na ochranu hraníc proti ilegálnej migrácii.

Referencie

Zdroj 

Vojsko v Česku
Vojsko v Chorvátsku
Vojsko v Maďarsku
Vojsko v Poľsku
Vojsko v Rakúsku
Vojsko na Slovensku
Vojsko v Slovinsku
Medzinárodné organizácie
Vzniklo v 2010
Medzinárodné vzťahy Česka
Medzinárodné vzťahy Chorvátska
Medzinárodné vzťahy Maďarska
Medzinárodné vzťahy Poľska
Medzinárodné vzťahy Rakúska
Medzinárodné vzťahy Slovenska
Medzinárodné vzťahy Slovinska
Stredná Európa